Premierul și președintele PSD a rostit astăzi, în timpul ședinței partidului, cuvântul sex în loc de CEx. Iată o parte din glumele pe care le vei întâlni pe internet până când ecourile acestui eveniment epocal vor dispărea.

Pentru că n-au plătit curentul, pesediştii ar putea face CEx la lumina lumânării;

Deputatul mitralieră a venit şi înarmat, şi cu bodyguarzii, fiindcă el nu face CEx neprotejat;

Un rezumat al discuţiilor va fi prezentat la TVR în cadrul emisiunii “Totul despre CEx”;

CExperta Libertatea va da sfaturi despre cum să invoci statutul partidului când nu ai chef să faci dragoste cu iubitul tău;

Deşi e la închisoare, cel mai probabil şi Liviu Dragnea a făcut azi CEx;

A durat câteva ore şi s-a meditat mult, deci probabil a fost un CEx tantric;

Şerban Nicolae se laudă că acum are poze cu toţi colegii făcând CEx anal;

A fost atât de bine, că Ministrul Tineretului şi-a aprins o ţigară imediat după CEx;

La un moment dat s-a pus problema să se amâne CExul pentru că Codrin Ştefănescu nu se scula;

Tineretul PSD are ca slogan “CEx, drugs and rock’n’roll”;

Pentru că au fost multe discuții și prea puține decizii, participanții spun că s-a făcut mai mult CEx oral;

CNA a amendat Digi24, pentru că au dat într-o emisiune de ştiri scene de CEx;

Pe Iohannis l-a prins Carmen la laptop, când se uita la pesedişti făcând CEx;

Românii chiar au de ce să fie nostalgici! În ‘98 aveam CEx cu Nadine, nu cu Rovana Plumb;

Incredibil ce bine face CEx Ion Iliescu, la 89 de ani!

În urma CEx-ului mai mulți membri PSD și-au anunţat candidoza la președinție;

Se va organiza şi o şedinţă privind bugetul partidului, aşa numitul “CEx pe bani”;

Pesediştii au venit îmbrăcaţi la patru ace, cu costume luate special de la CEx shop;

Petre Daea a lipsit, spunând că preferă să facă CEx cu oile lui;

Ședința de azi e doar un aperitiv, după ea PSD va continua să facă CEx cu toată țara;

Când a apărut Ecaterina Andronescu n-a mai avut nimeni chef de CEx.

